Raj pre milovníkov bežiek – SNOW PARK ĽADOVÁ

Sme skupina dobrovoľníkov a nadšencov bežeckého lyžovania, ktorá sa len nedávno rozhodla založiť občianske združenie pod názvom SNOW PARK ĽADOVÁ a pokračovať tak v  rozširovaní bežeckých trás v Dobšinskej Ľadovej Jaskyni. Prvú obnovu areálu v Dobšinskej Ľadovej Jaskyni zrealizovali Mestské Lesy Dobšiná spol. s r.o. v spolupráci s Košickým samosprávnym krajom, program Terra Incognita a my sme sa rozhodli v tejto myšlienke pokračovať.  Keďže bežecké lyžovanie je stále viac a viac populárnejšie medzi ľuďmi každej vekovej skupiny, rozhodli sme sa, že budeme tento šport podporovať a radi by sme pre nadšencov aktívnych či rekreačných vytvorili vhodné podmienky na takýto druh relaxu. Toto občianske združenie sme založili s jasným cieľom – zakúpiť ratrak a vytvoriť vhodné podmienky pre ľudí. Chceme vytvoriť športový areál bežeckého lyžovania SNOW PARK ĽADOVÁ, pod rovnakým názvom, ako naše združenie a už existujúce okruhy v dĺžke 2,4 km, 2,8 km, 3,5 km a 4,5 km rozšíriť o ďalšie desiatky kilometrov dlhých trás v nádhernej prírode Slovenského Raja. Našim cieľom je prepojiť Dobšinskú Ľadovú Jaskyňu s ďalšími turisticky vyhľadávanými miestami a ponúknuť ľuďom kopec zážitkov spojených s krásnymi výhľadmi na Kráľovu Hoľu, na jednu z najznámejších technických pamiatok na Slovensku - Chmarošský Viadukt v Telgárte či bežkovanie priamo pod Ostrou Skalou.

Keďže sme len malá skupina dobrovoľníkov, Vaša pomoc pre zrealizovanie tejto myšlienky je potrebná. Vieme, že spoločne to dokážeme. Podporte nás finančnou čiastkou na kúpu ratraku, ktorú môžete poslať cez našu kampaň na [startlab.sk](http://startlab.sk/) a my sa Vám za to odmeníme.  Ďakujeme